stanford-oval/wikipedia huggingface dataset:
Iranin ydinohjelma
Ydinvoimalaitokset > Būšehr

Būšehrissa alettiin 1974 suunnitella Siemens AG:n ja AEG Telefunkenin yhteisyrityksen Kraftwerk Union A.G:n avustuksella kahta 1 196 MW:n kokoista ydinreaktoria Šīrāzin kaupunkia varten. 1975 solmittiin sopimus kahden reaktorin rakentamisesta. Reaktorit toimittaisi ThyssenKrupp.
Sopimus oli arvoltaan 4–6 miljardia dollaria. Työt keskeytyivät tammikuussa 1979. Heinäkuussa 1979, jolloin hankkeesta luovuttiin, koska Iranissa tapahtui islamilainen vallankumous, olivat reaktorien valmistumisasteet 50 % ja 80 %. Kraftwerk-Union A.G:n puolelta syyksi ilmoitettiin 450 miljoonan dollarin erän ja myöhästymismaksujen maksamatta jättäminen. Siihen mennessä Kraftwerk-Union A.G. oli saanut projektista 2,5 miljardia dollaria.
Irakin–Iranin sota aiheutti lukuisia ilmahyökkäyksiä ja vahinkoja helmikuun 1985 ja vuoden 1988 välillä. Iranin hallitus pyysi Siemensiä suorittamaan projektin loppuun, mutta Yhdysvallat vaikutti asiaan kielteisesti diplomatiallaan. Irakin hyökkäyksen vuoksi ydinohjelman toimeenpanoa siirrettiin sodan loppuun.
Iran allekirjoitti 1992 sopimuksen venäläisten kanssa projektin loppuun saattamisesta. Vuonna 1995 Venäjä allekirjoitti sopimuksen kevytvesireaktorin toimittamisesta. Sopimuksessa edellytetään, että ydinvoimalan käytetyt polttoainesauvat toimitetaan Venäjälle jälleenkäsiteltäviksi. Yhdysvallat esitti huolensa siitä, että Iran pitäisi polttoainesauvat itse ja valmistaisi niistä ydinaseisiin tarvittavaa plutoniumia. Vuonna 2004 Yhdysvaltain apulaisulkoministerin John Boltonin mukaan Iran oli ilmoittanut kolmelle EU-maalle, Britannialle, Ranskalle ja Saksalle, että se voisi hankkia itselleen ydinaseita kolmen vuoden kuluessa, mutta Yhdysvaltain tiedusteluarvio ei tukenut väitettä.
Ydinvoimalaitokset > Gachin

Gachinissa on Iranin oma uraanikaivos. Kaivostoiminta alkoi siellä vuonna 2004, ja 2010 Iran ilmoitti toimittaneensa ensimmäisen keltakakun eli uraanimalmitiivisteen rikastettavaksi.
Ydinvoimalaitokset > Isfahan

Isfahanissa uraanimalmi muunnetaan käsittelylaitoksessa heksafluoridikaasuksi, uraanioksidiksi ja metalliksi, jota Iranin reaktorit eivät tarvitse polttoaineekseen.  Teknologiakeskuksessa on neljä pientä kiinalaista tutkimusydinreaktoria, joita operoi AEOI. Se tuottaa keltakakusta uraaniheksafluoridia.
Ydinvoimalaitokset > Natanz

Iran rakentaa uraaninrikastuslaitosta Natanziin. Vuonna 2013 se alkoi asentaa sinne 180 sentrifugia.
Työt keskeytettiin 2003, mutta aloitettiin uudelleen. Asiantuntija-arvioiden mukaan Natanziin voisi sijoittaa 50 000 kehittynyttä kaasusentrifugia, joista voisi tuottaa 20 ydinaseeseen tarvittavan uraanin. Toisten arvioiden mukaan Natanziin sijoitettaisiin ehkä vain 5 000 sentrifugia.
Ydinvoimalaitokset > Arak

Arakin lähistöllä on raskasvesilaitos. Raskaalla vedellä hallintaan fissioreaktiota ja sen avulla voidaan tuottaa myös plutoniumia.
IAEA kävi Arakissa 2010, jolloin laitos oli rakenteilla. Se on päätellyt satelliittikuvista että laitos on sittemmin aloittanut toimintansa.
Ydinvoimalaitokset > Fordo

Fordon laitos lähellä pyhää Qomin kaupunkia on uraanin rikastuspaikka.
| 0 | 1 | 2 | 3 |
| --- | --- | --- | --- |
| Paikkakunta | Tyyppi | Sijainti | Tietolähde |
| Anarak | Jätteenvarastointipaikka |  | GlobalSecurity |
| Arak | Tutkimusydinreaktori |  | www.globalsecurity.org  |
| Arak | Raskasvesilaitos | 34°05'20"N 49°41'44"E | www.fas.org  |
| Bonab | Laboratorio ja käsittelylaitos | N38°25' E45°54' | www.fas.org Le Monde/Sunday Telepgraph |
| Būšehr Halilehin ja Bandargehin välissä, 17 kilometriä Būšehrista etelään | Ydinvoimala | 28.83484° N 50.89356° E | FAS |
| Chalus | Käsittelylaitos | N36°40' E51°25' | www.fas.org Le Monde/Sunday Telepgraph |
| Fasa | Laboratorio | 28°56'19"N 53°38'58"E | www.fas.org |
| Gostarech | Laboratorio |  | Le Monde/Sunday Telepgraph |
| Kalayen | Käsittelylaitos |  | Le Monde/Sunday Telepgraph |
| Khorasan | Uraanikaivos |  | www.fas.org |
| Karajr | Jätteenkäsittelylaitos | N35°50' E51°00' | www.fas.org , www.globalsecurity.org  |
| Lavizan 2 | Käsittelylaitos |  | Le Monde/Sunday Telepgraph |
| Mohallem | Käsittelylaitos |  | Le Monde/Sunday Telepgraph |
| Natanz | Rikastuslaitos | 33°43′19.06″N, 51°43′26.04″E | / www.globalsecurity.org  / map.google.com |
| Neka | Käsittelylaitos |  | Le Monde/Sunday Telepgraph |
| Parkhovin | Käsittelylaitos |  | Le Monde/Sunday Telepgraph |
| Tabas | Käsittelylaitos | N32°48' E60°13' | www.fas.org |
| Sanghand | Uraanikaivos | 32°28′45″N, 55°24′30″E | BBC<=1155 New Scientist |
| Sistan | Uraanikaivos |  | www.fas.org |
| Qazvin | Laboratorio ja käsittelylaitos |  | Le Monde/Sunday Telepgraph |
| Yadz | Laboratorio ja uraanikaivos |  | Le Monde/Sunday Telepgraph |
Aiheesta muualla

BBC, Ydinpolttoaineen kierto  (englanniksi)
CBS:Iran pysyy tiukalla linjallaan ydinaseistaan (englanniksi)
IAEA Iranista (englanniksi)
Israelissa vaaditaan Iranin ydinvoimahankkeen tuhoamista (englanniksi)
Jaffee Center for Strategic Studies: Irak (Arkistoitu – Internet Archive) (englanniksi) pdf
Knesset:Policy statement by prime minster Yitzak Rabin to the knesset (englanniksi)
Iranin ydinlaitoksia.
Jauhettua keltakakkua.
João Evangelista Martins Terra

João Evangelista Martins Terra (7. maaliskuuta 1925 Jardinópolis – 11. maaliskuuta 2022) oli brasilialainen roomalaiskatolinen piispa. Hänet vihittiin papiksi 22. joulukuuta 1956, ja hänestä tuli jesuiittapappi 2. helmikuuta 1964
Martins Terra sai 17. elokuuta 1988 nimityksen Olinda e Recifen arkkihiippakunnan vihkipiispaksi ja Bagiksen titulaaripiispaksi. Piispaksi konsekroinnin suoritti 20. marraskuuta Carlo Furno, jota avustivat José Cardoso Sobrinho ja Luciano Pedro Mendes de Almeida. 15. kesäkuuta 1994 Martins Terra nimitettiin Brasílian arkkihiippakunnan vihkipiispaksi, jona hän toimi, kunnes jäi eläkkeelle 16. kesäkuuta 2004. Sama titulaaripiispan arvo jäi hänelle.
Juho Korhonen (jääkiekkoilija)

| Juho Korhonen> Henkilötiedot |
| --- | --- |
Syntynyt: 19. toukokuuta 1999 (ikä 25) Oulu, Suomi
Kansalaisuus:   Suomi
Jääkiekkoilija
Lempinimi:  Jyny
Pelipaikka:  puolustaja
Maila:  vasen
Pituus:  178 cm
Paino:  81 kg
Seura
Seura:  ei joukkuetta
Pelaajaura
Pääsarjaura:  2016–
Aik. seurat:  Kärpät (SML) Hermes (Mestis) IPK (Mestis)
Juho Korhonen (s. 19. toukokuuta 1999 Oulu) on suomalainen jääkiekkopuolustaja.
Ura > Maajoukkueura

Korhonen nimettiin Suomen alle 18-vuotiaiden MM-leiriyhmään vuoden 2017 turnaukseen, mutta hän putosi kuitenkin lopullisesta kisajoukkueesta. Korhonen on pelannut yhteensä 17 poikien maaottelua.
Korhosesta tuli vuonna 2014 ensimmäinen Pohjola-leirille valittu KKP:n pelaaja.
Pelityyli

FinnProspects.com -sivuston toimittaja Asko Huukin mukaan Korhosella on hyökkäyspäässä paljon annettavaa ja hän hallitsee kiekkoa hyvin. Huukin mukaan Korhonen antaa hyviä ja tarkkoja syöttöjä, sijoittuu hyvin hyökkäyspäässä sekä laukoo paljon. Hän on kuitenkin melko pienikokoinen ja häviää tämän vuoksi kaksinkamppailuja. Huukin mukaan Korhonen yrittää paikata pientä kokoaan mailapuolustamisella ja liikkeellään, mutta hän kadottaa kuitenkin ajoittain vastustajan.
João Derly

| Mitalit | Mitalit | Mitalit |  |
| --- | --- | --- | --- |
|  João Derly |  João Derly |  João Derly |  |
Maa:   Brasilia
Miesten judo
| MM-kilpailut  | MM-kilpailut  | MM-kilpailut  |  |
|  Kultaa | Kairo 2005 | 66 kg |  |
|  Kultaa | Rio de Janeiro 2007 | 66 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Rio de Janeiro 2007 | 66 kg |  |
João Derly de Oliveira Nunes Júnior (s. 2. kesäkuuta 1981 Porto Alegre, Rio Grande do Sul, Brasilia) on brasilialainen judoka, kaksinkertainen maailmanmestari.
Derly voitti vuonna 1997 alle 56 kg:n sarjan Etelä-Amerikan mestaruuden Medellinissä ja sijoittui kolmanneksi Pan-Amerikan mestaruuskilpailuissa Guadalajarassa. Seuraavana vuonna hän sijoittui kolmanneksi World Youth Games -kilpailujen alle 60 kg:n sarjassa Moskovassa ja voitti 2000 saman sarjan alle 20-vuotiaiden maailmanmestaruuden Nabeulissa.
Derly sijoittui vuonna 2001 kolmanneksi Pekingin universiadeissa ja Cordoban Pan-Amerikan mestaruuskilpailuissa sekä seitsemänneksi Münchenin MM-kilpailuissa, kaikki alle 60 kg:n sarjassa. Hän voitti saman sarjan mestaruuden Etelä-Amerikan kisoissa Rio de Janeirossa 2002. Pan-Amerikan mestaruuskilpailuissa Salvodorissa 2003 hän oli 60-kiloisissa toinen.
Derly voitti alle 66 kg:n sarjan Pan-Amerikan mestaruuskilpailuissa Caguasissa 2005. Myöhemmin samana vuonna hän voitti saman sarjan mestaruuden Kairon MM-kilpailuissa kukistettuaan loppuottelussa Japanin Masato Uchishiban. Vuonna 2007 hän uusi 66-kiloisten mestaruuden Rio de Janeiron MM-kilpailuissa voitettuaan loppuottelussa kuubalaisen Yordanis Arencibian. Aiemmin samana vuonna Derly oli voittanut samassa kaupungissa kultaa Pan Amerikan kisojen 66 kg:n sarjassa. Vuonna 2009 hän voitti Pan-Amerikan mestaruuskilpailuissa Buenos Airesissa kultaa 66 kg:n sarjassa.
Derly on voittanut viisi maailmancupin kilpailua, ollut kaksi kertaa toinen ja kerran kolmas.
Löytöretki suomeen

| Löytöretki suomeen |
| --- | --- |

Kirjailija:  Kersti Juva
Kansitaiteilija:  Sanna-Reeta Meilahti
Kieli:  suomi
Genre:  tietokirja
Kustantaja:  Suomalaisen Kirjallisuuden Seura
Julkaistu:  2019
Ulkoasu:  nidottu
Sivumäärä:  413
ISBN:  978-952-858-104-1
Sarja: Kirjokansi 223
Löydä lisää kirjojaKirjallisuuden teemasivulta
Löytöretki suomeen  on suomentaja Kersti Juvan teos, jossa hän kertoo työstään ja suomentajana tekemistään käännösratkaisuista. Kirjan on julkaissut vuonna 2019 Suomalaisen Kirjallisuuden Seura.
Lukuisilla palkinnoilla palkittu Juva on englanninkielisen kaunokirjallisuuden suomentaja, ja hänet tunnetaan etenkin J. R. R. Tolkienin teosten suomentajana. Kirjan esipuheessa hän kertoo, että kirjan tekeminen kesti neljä vuotta, siitä lähtien, kun hän vuonna 2014 sai Eminentia-apurahan elämäntyönsä kokoamiseen. Hän esittelee työtä konkreettisesti esimerkkien kautta.
Alkusanoissa hän korostaa asennettaan kieleen, että suomentajalle lähtökohta on, että ”kieli ei ole koodi” vaan se on ”yhteisön ääni, tapa, jolla joukko ihmisiä kommunikoi keskenään”. Suomentaminen on tulkitsemista, ja siten suomennos ei ole sama kuin alkuteos vaan teos kirjoitettuna suomalaiselle lukijalle.
Arviot

Juha Mäkinen sanoi Savon Sanomissa julkaistussa arviossaan, ettei teos hänen mielestään ole löytöretki suomeen vaan ”pikemminkin laboratoriossa mikroskoopilla suoritettua havainnointia”. Hän olisi kaivannut esseemäisempää tekstiä Juvan suhteesta kieleen ja suomentajan työhön.
Ville Eloranta (Helsingin Sanomat) kirjoitti, että teoksessa on valtava määrä suomen ominaispiirteitä ja monipuolisuutta esitteleviä esimerkkejä. Hänestä siinä olisi kuitenkin ollut karsimisen varaa mutta se tarjoaa kuitenkin ”mieleenpainuvan matkan suomen kieleen ja rautaisen ammattilaisen elämäntyöhön.”
Kirjailija ja suomentaja J. Pekka Mäkelä huomautti blogissaan, että Juvalla on kirjassa käytössään myös vanhoja harvoin esiteltyjä sijamuotojen nimiä, kuten latiivi ja separatiivi.
Aiheesta muualla

Kirjan esittely SKS:n sivulla (Arkistoitu – Internet Archive).
Cavén, Tina: Kuinka Bilbo Bagginsista tuli ensin Kalpa Kassinen ja sitten Bilbo Reppuli. Yle.fi 25.9.2019.
Jules Vallès

| Jules Vallès |
| --- | --- |
 Jules Vallès. Maalaus: Gustave Courbet, noin 1861.
Henkilötiedot
Syntynyt: 10. kesäkuuta 1832 Le Puy-en-Velay, Ranska
Kuollut: 14. helmikuuta 1885 (52 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Louis Joseph Jules Vallès (10. kesäkuuta 1832 Le Puy-en-Velay, Ranska – 14. helmikuuta 1885 Pariisi, Ranska) oli ranskalainen kirjailija ja vallankumouksellinen. Hän avusti useita pariisilaisia lehtiä, muun muassa Le Figaroa, L’Époquea, L’Événementia, La Libertétä. Hän toimi virkamiehenä Seinen prefektuurissa ja julkaisi muutamia lehtiä, jotka toivat hänelle syytteitä, ja hän joutui kaksintaisteluihin. Pariisin piirityksen aikana 1870 hän oli läsnä kaikkialla, kun vallankumous eteni, ja Pariisin kommuunin käynnistäjien joukossa hän oli merkittävällä paikalla kiihotuslehdellään Cri du peuple, mutta kun hallituksen joukot hyökkäsivät toukokuussa 1871, hän pakeni valepuvussa Lontooseen, josta hän kirjoitti nimettömänä artikkeleita ranskalaisiin lehtiin. Armahduksen ansiosta hän pääsi 1880 palaamaan Pariisiin ja herätti 1883 Cri du peuplen henkiin.
Vallès oli vahva ja omaperäinen kirjoittaja mutta kyyninen, katkera ja taipuvainen paradokseihin ja tehontavoitteluun. Hän kirjoitti kuvauksen Les réfractaires (1866) Pariisin "alamaailmasta" sekä omaelämäkerralliset romaanit L’enfant (1879), Le bachelier (1881) ja L’insurgé (1886), jotka ilmestyivät yhteisnimellä Jacques Vingtras.
Aiheesta muualla

Kuvia tai muita tiedostoja aiheesta Jules Vallès Wikimedia Commonsissa
Lynkeus

Lynkeus (m.kreik. Λυγκεύς, lat. Lynceus) on antiikin kreikkalainen miehen nimi, joka voi viitata seuraaviin:
Lynkeus, kreikkalaisessa mytologiassa Aigyptoksen poika ja Argoksen kuningas
Lynkeus, kreikkalaisessa mytologiassa Afareuksen poika ja Idaan veli, eräs argonauteista
Lynkeus (1. vuosisata eaa./jaa.), tragediakirjailija
Lynkeus Samoslainen (300–200-luku eaa.), komediakirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lynkeus”, voi hakea sivunnimihaulla, laajalla sivunnimihaulla tai tekstihaulla.
Juupajärvi

| Juupajärvi |
| --- | --- |
Valtiot:  Suomi 
Paikkakunta:  Seinäjoki
Koordinaatit:  62°42′04″N, 22°01′00″E
Järvinumero:  42.073.1.002
Mittaustietoja
Pinnankorkeus:  126,7 m
Rantaviiva:  4,46 km
Pinta-ala:  5,205 km²
 fiJuupajärvi 
Juupajärvi on keskikokoinen järvi Juupakylässä Seinäjoella, Etelä-Pohjanmaan maakunnassa. Juupajärvi kuuluu Kyrönjoen vesistöalueeseen.
Jättihylkyahven

| Jättihylkyahven |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Lyhtyahvenkalat Acropomatiformes
Heimo::  Jättihylkyahvenet Stereolepididae
Suku::  Stereolepis
Laji::  gigas
Kaksiosainen nimi
 Stereolepis gigas  Ayres, 1859 
Katso myös
   Jättihylkyahven Wikispeciesissä   Jättihylkyahven Commonsissa 
Infobox OKNimi-testi OKIUCN-testi OK: 
Jättihylkyahven (Stereolepis gigas) on Pohjois-Amerikan subtrooppisella Tyynenmeren rannikolla elävä suurikokoinen, äärimmäisen uhanalainen lyhtyahvenkalalaji. Alun perin jättihylkyahven luettiin kuuluvaksi meriahventen heimoon (Serranidae), mutta siirrettiin kuuluvaksi hylkyahventen heimoon (Polyprionidae) poikasvaiheen ominaisuuksien perusteella, ja sitten omaan jättihylkyahventen heimoonsa Stereolepididae.
Jättihylkyahven voi kasvaa jopa 250 cm pitkäksi ja 250-kiloiseksi ja elää jopa sata vuotta. Nuoret poikaset ovat väriltään kirkkaan oransseja suurin mustin täplin. Myöhemmin väritys muuttuu pronssinväriseksi. Kalan kasvaessa täplät häviävät ja väritys muuttuu tummemmaksi harmaaksi. Suuret kalat säilyttävät kuitenkin kyvyn tuoda täplät esille.
Jättihylkyahvenet elävät 5–46 m:n syvyydessä. Johtuen kalan suuresta koosta ja sen suojelustatuksesta ei jättihylkyahvenen biologiasta ja elämäntavoista juurikaan ole julkaistua tutkimustietoa.
Jättihylkyahvenen suurin uhka on sen liikakalastus. Kala on myös hyvin hidas lisääntymään, se tulee sukukypsäksi 7-10 vuoden ikäisenä ja kannan kaksinkertaistumiseen kuluu yli 14 vuotta. Jättihylkyahvenkanta on suojeltu Kaliforniassa vuodesta 1982 alkaen ja Meksikossa vuodesta 1992 .
Luís Álvares Pinto

Luís Álvares Pinto (1719 Recife, Pernambuco – 1789 Recife, Pernambuco) oli brasilialainen säveltäjä. Hän oli yksi kolonialismin ajan Recifen keskeisimmistä muusikoista ja ainoa säilyneiden musiikkinäytteiden laatija 1700-luvun Pernambucon osavaltiosta. Hän sävelsi sekä hengellistä että maallista musiikkia, mutta suurin osa hänen teoksistaan on kadonnut.
Álvares Pinto lähti vuonna 1740 Portugaliin opiskelemaan Lissabonin tuomiokirkon urkuri Henrique da Silva Esteves Negrãon johdolla. Hän jatkoi Portugalissa työskentelemistä säveltäjänä, nuottien kopioijana, opettajana ja Capela Realin sellistinä. Vuonna 1761 Álvares Pinto palasi Pernambucoon, jossa hän laati 24 solmisaation oppituntia sisältävän teoksensa A arte de solfejar. Kirjan käsikirjoitus on sittemmin otettu Portugalin kansalliskirjaston kokoelmiin. Vuodelta 1776 on Álvares Pinton viisiosainen sävellys Divertimentos harmônicos. Vuonna 1780 Recifen oopperatalossa kantaesitettiin hänen kolminäytöksinen komediansa Amor mal correspondido, jonka esittämistä siellä jatkettiin vuoteen 1783 saakka. Álvares Pinto työskenteli vuosina 1782–1789 musiikkijohtajana São Pedro dos Clérigos -kirkossa. Hän julkaisi vuonna 1784 lapsille suunnatun sanakirjan Dicionario pueril para uso dos meninos ou dos que principiam o abc e a soletrar. Hän kirjoitti myös kaksi musiikin oppikirjaa: Arte pequena para se aprender música ja Arte grande de solfejar.
Álvares Pintosta on mainintoja 1800-luvun kirjallisuudessa, mutta varsinkin musikologi Jaime C. Diniz teki hänestä tutkimustyönsä kautta nykyaikana tunnetumman. Hän käsitteli tätä kirjassaan Músicos Pernambucanos do Passado (1969). Lisäksi Diniz edisti Álvares Pinton harvojen säilyneiden teosten julkaisua, esittämistä ja levyttämistä. Hän itse löysi vuonna 1967 yksityisestä arkistosta Álvares Pinton teoksen Te Deum laudamus, jonka ensimmäinen moderni esitys pidettiin neljänsillä Curitiban musiikkijuhlilla hänen johdollaan vuonna 1968. Álvares Pinto on nimetty Academia Brasileira de Músican toisen tuolin suojelijaksi.
Aiheesta muualla

IMSLP: nuotteja
Jussi Raittinen ystävineen

| Jussi Raittinen ystävineen Jussi Raittinen |
| --- | --- | --- |

Studioalbumin tiedot
 Äänitetty : 1983
 Julkaistu: 1983
 Tuottaja(t): Hannu Nyberg ja Esa Pulliainen
 Tyylilaji: rock
 Kesto: 36.50
 Levy-yhtiö: A.A.B Tuotanto
Jussi Raittisen muut julkaisut
| Jussi merihädässä 1982 | Jussi Raittinen ystävineen 1983 | Hirvi älä tule tielle 1984 |
Jussi Raittinen ystävineen on suomalaisen laulajan Jussi Raittisen studioalbumi.
Kappaleet

Lotta Lovin - 1.44
Perfidia - 2.05
Hello Josephine - 2.11
Sweet 16 - 4.12
Mr. Moto - 1.59
I Love You Because - 1.22
Your Cheatin - 2.26
SAint Feeling - 2.45
Speedy Gontzales - 2.53
Big Bad Blues - 2.13
Blueberry Hill - 3.08
Be-bob-a-Lula - 1.26
Tandberg Blues - 1.52
Nobody Knows You When You're Down And Out - 3.14
Double Speed Boogie - 1.04
You Win Again - 2.16
Soittajat

Jussi Raittinen, laulu, kitara, kazoo, basso, piano
Eero Raittinen, laulu, rummut
Reijo Bergström, basso, soolokitara
Jorma Kalenius, rummut, basso
Tommie Mansfield, soolokitara
Jorma Öunap, basso
Antero Päiväläinen, rummut
Pekka Leimu, saksofoni
Aiheesta muualla

Rytmimusiikin Syke: Jussi Raittinen ystävineen
Jussi Raittinen
| --- | --- |
Studioalbumit:   Nashville  Rollin' the Rock  Jussi ja Kieku ja Kaiku  Jussi merihädässä  Jussi Raittinen ystävineen  Hirvi älä tule tielle  Rockin' 50  Metsämökin tonttu  Stadin kundin kaiho  Muistan vielä vuonna -76
Jättigunnera

| Jättigunnera |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gunnerales
Heimo::  Gunnerakasvit Gunneraceae
Suku::  Gunnerat Gunnera
Laji::  manicata
Kaksiosainen nimi
 Gunnera manicata  Linden ex Delchev. 
Katso myös
   Jättigunnera Wikispeciesissä   Jättigunnera Commonsissa 
Infobox OKNimi-testi OK: 
Jättigunnera (Gunnera manicata) on laji gunneroiden suvussa. Se on Etelä-Amerikassa kasvava monivuotinen ruoho, jolla on jättikokoiset raparperinkaltaiset lehdet. Lajia viljellään koristekasvina. Britteinsaarilla jättigunnera on voimakas puutarhakarkulainen.
Aiheesta muualla

Laji.fi: Jättigunnera (Gunnera manicata)
iNaturalist: Jättigunnera (Gunnera manicata)
UniProt: Taxonomy – Gunnera manicata (englanniksi)
United States Department of Agriculture (USDA): Gunnera manicata (englanniksi)
Centre for Agriculture and Biosciences International (CABI): Gunnera manicata (englanniksi)
Lisa Kudrow’n filmografia

Lisa Kudrow vuonna 2009.
Tämä on Lisa Kudrow’n filmografia.
Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1989 | L.A. on $5 a Day | L.A. on $5 a Day | lumooja |
| 1991 | The Unborn | The Unborn | Louisa Krelm |
| 1992 | In the Heat of Passion | In the Heat of Passion | Bank Teller |
| 1992 | Kuoleman tanssi | Dance with Death | Millie |
| 1994 | In the Heat of Passion II: Unfaithful | In the Heat of Passion II: Unfaithful | Bank Teller |
| 1995 | The Crazysitter | The Crazysitter | Adrian Wexler-Jones |
| 1996 | Luuseri | Mother | Linda |
| 1997 | Blondit luokkakokouksessa | Romy and Michele’s High School Reunion | Michele Weinberger |
| 1997 | Avokonttorin prinsessat | Clockwatchers | Paula |
| 1997 | Hacks | Hacks | lukeva nainen |
| 1998 | Pasmat sekaisin | The Opposite of Sex | Lucia DeLury |
| 1999 | Terapian tarpeessa | Analyze This | Laura MacNamara Sobel |
| 2000 | Soitellaan | Hanging Up | Maddy Mozell |
| 2000 | Lucky Numbers – kaikki pelissä | Lucky Numbers | Crystal Latroy |
| 2001 | All Over the Guy | All Over the Guy | Marie |
| 2001 | Eläintohtori 2 | Dr. Dolittle 2 | Ava (ääni) |
| 2002 | Vaimoni on koira | Bark! | tohtori Darla Portnoy |
| 2002 | Jatkoterapian tarpeessa | Analyze That | Laura MacNamara Sobel |
| 2003 | Marci X | Marci X | Marci Feld |
| 2003 | Wonderland Murders | Wonderland | Sharon Holmes |
| 2005 | Happy Endings | Happy Endings | Mamie Toll |
| 2007 | Kabluey | Kabluey | Leslie Miniver |
| 2007 | P.S. Rakastan sinua | P.S. I Love You | Denise Hennessey |
| 2009 | Koirahotelli | Hotel for Dogs | Lois Scudder |
| 2009 | Powder Blue | Powder Blue | Sally |
| 2009 | Paper Man | Paper Man | Claire Dunn |
| 2009 | Bandslam | Bandslam | Karen Burton |
| 2009 | Toinen nainen | Love and Other Impossible Pursuits | tohtori Carolyn Soule |
| 2010 | Easy A | Easy A | rouva Griffith |
| 2014 | El Americano: The Movie | El Americano: The Movie | Lucille (ääni) |
| 2014 | Naapurit | Neighbors | Carol Gladstone |
| 2016 | Naapurit 2 | Neighbors 2: Sorority Rising | Carol Gladstone |
| 2016 | Nainen junassa | The Girl on the Train | Monica |
| 2019 | Booksmart | Booksmart | Charmaine Antsler |
| 2020 | Like a Boss | Like a Boss | Shay Whitmore |
| 2021 | The Boss Baby: Perhebisnes  | The Boss Baby: Family Business | Janice Templeton (ääni) |
| 2022 | Better Nate Than Ever | Better Nate Than Ever | Heidi |
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1989 |  | Married to the Mob |  |
| 1989 |  | Just Temporary | Nicole |
| 1990 |  | Close Encounters | Valley-tyttö |
| 1991 |  | Murder in High Places | neiti Stitch |
Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1991 |  | To the Moon, Alice | pirteän tytön ystävätär |